CELEX: 31990H0437
Language: el
Date: 1990-06-27 00:00:00
Title: 90/437/ΕΟΚ: Σύσταση της Επιτροπής της 27ης Ιουνίου 1990 σχετικά με τον περιορισμό των χλωροφθορανθράκων που χρησιμοποιούνται από τη βιομηχανία αφρωδών πλαστικών της Κοινότητας

Avis juridique important

|

31990H0437

90/437/ΕΟΚ: Σύσταση της Επιτροπής της 27ης Ιουνίου 1990 σχετικά με τον περιορισμό των χλωροφθορανθράκων που χρησιμοποιούνται από τη βιομηχανία αφρωδών πλαστικών της Κοινότητας  

Επίσημη Εφημερίδα αριθ. L 227 της 21/08/1990 σ. 0026 - 0029

***** ΣΥΣΤΑΣΗ ΤΗΣ ΕΠΙΤΡΟΠΗΣ  της 27ης Ιουνίου 1990  σχετικά με τον περιορισμό των χλωροφθορανθράκων που χρησιμοποιούνται από τη βιομηχανία αφρωδών πλαστικών της Κοινότητας  (90/437/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 155,  Εκτιμώντας:  ότι η Κοινότητα έχει υπογράψει τη σύμβαση της Βιέννης για την προστασία του στρώματος του όζοντος, παράλληλα με όλα τα κράτη μέλη της·  ότι η Κοινότητα έχει υπογράψει το πρωτόκολλο του Μόντρεαλ για τις ουσίες που καταστρέφουν το στρώμα του όζοντος, ταυτόχρονα με όλα τα κράτη μέλη της·  ότι το Συμβούλιο έχει εκδώσει στις 14 Οκτωβρίου 1988 την απόφαση 88/540/ΕΟΚ (1) για τη σύναψη και την κύρωση της σύμβασης της Βιέννης και του πρωτόκολλου του Μόντρεαλ·  ότι το Συμβούλιο έχει εκδώσει στις 14 Οκτωβρίου 1988 τον κανονισμό (ΕΟΚ) αριθ. 3322/88 (2) για την εφαρμογή σε κοινοτικό επίπεδο του πρωτόκολλου του Μόντρεαλ·  ότι, πρόσφατες επιστημονικές έρευνες έχουν επιβεβαιώσει ότι ήδη έχει παρατηρηθεί μείωση του στρώματος του όζοντος και ότι οι αλλαγές που παρατηρήθηκαν οφείλονται, ενδεχομένως εξ ολοκλήρου ή εν μέρει στην αυξανόμενη συγκέντρωση ιχναερίων στην ατμόσφαιρα και ιδιαίτερα χλωροφθονανθράκων·  ότι είναι σημαντικό να επιτευχθεί η μεγαλύτερη δυνατή υποκατάσταση των χλωροφθορανθράκων του παραρτήματος Ι και των halons σε όλους τους τομείς χρήσεως·  ότι ορισμένα κράτη μέλη έχουν συνάψει συμφωνίες, επί εθελοντικής βάσεως, με τους κατασκευαστές των αφρωδών πλαστικών για τη σταδιακή μείωση, με τελικό στόχο την πλήρη κατάργηση των χλωροφθορανθράκων του παραρτήματος Ι από την παραγωγή των προϊόντων αυτών·  ότι το ψήφισμα του Συμβουλίου της 14ης Οκτωβρίου 1988 για τον περιορισμό της χρήσεως των χλωροφθορανθράκων και των halons (3) καλεί την Επιτροπή, σε συνεργασία με τα κράτη μέλη, να αρχίσει συμφωνίες για τη σύναψη συμφωνιών, επί εθελοντικής βάσεως, σε κοινοτικό επίπεδο με όλες τις σχετικές βιομηχανίες, σχετικά με το πόσο είναι τεχνικά και οικονομικά δυνατό να υποκατασταθούν οι χλωροφθοράνθρακες του παραρτήματος Ι και τα halons στα προϊόντα ή στον εξοπλισμό ή στις διαδικασίες στις οποίες χρησιμοποιούνται·  ότι, εν αναμονή της διαθεσιμότητας νέων ενώσεων, οι μειώσεις που αναφέρονται στο παράρτημα ΙΙ θα εξαρτώνται από την εμπορική διαθεσιμότητα και τη χρησιμοποίηση εναλλακτικών ενώσεων οι οποίες έχουν θετικό μεν αλλά σχετικά χαμηλό δυναμικό μειώσεως του στρώματος του όζοντος (ODP) και οι οποίες είναι περιβαλλοντολλογικά αποδεκτές και από άλλες απόψεις·  ότι το Συμβούλιο των Υπουργών κατέληξε στις 2 Μαρτίου 1989 ότι υπάρχει ανάγκη να μειωθεί όσο το δυνατό συντομότερα, κατά 85 %, το σημερινό επίπεδο παραγωγής και χρησιμοποιήσεως των χλωροφθορανθράκων οι οποίοι διέπονται από το πρωτόκολλο του Μόντρεαλ, με τελικό σκοπό την κατάργησή τους περί τα τέλη του αιώνα και ότι το πρωτόκολλο πρέπει να ενισχυθεί καταλλήλως,  ΣΥΝΙΣΤΑ:  Ι. Στους παραγωγούς αφρωδών πλαστικών να προσπαθήσουν:  1. Να περιορίσουν τη χρησιμοποίηση πλήρως αλογονωμένων χλωροφθορανθράκων του παραρτήματος Ι στα αφρώδη πλαστικά και να καταργήσουν τις ενώσεις αυτές πριν από το τέλος του αιώνα.  2. Να μειώσουν τη χρησιμοποίηση πλήρως αλογονομένων χλωροφθορανθράκων κατά τουλάχιστον 35 % έως τα τέλη του 1991 και κατά τουλάχιστον 65 % έως τα τέλη του 1993, με βάση την παραγωγή του 1986. Το 1986 η χρήση των χλωροφθορανθράκων του παραρτήματος Ι στην Κοινότητα, για την κατασκευή αφρωδών πλαστικών ήταν 85 400 τόνοι, σταθμισμένοι ως προς το δυναμικό μειώσεως του όζοντος (ODP). Αναλυτικά οι μειώσεις αυτές για κάθε κλάδο της βιομηχανίας των αφρωδών πλαστικών παρουσιάζονται στο παράρτημα ΙΙ. Η πρόοδος όσον αφορά τις μειώσεις θα παρακολουθείται από ετήσιες στατιστικές πωλήσεις για τις ενώσεις που περιλαμβάνονται στο παράρτημα Ι, οι οποίες θα εκδίδονται από τους παραγωγούς στην Κοινότητα.  ΙΙ. Προς τις ομοσπονδίες που αναφέρονται στο παράρτημα ΙΙΙ:  1. Να καταβάλουν κάθε προσπάθεια, ώστε να εξασφαλίσουν ότι η βιομηχανία αφρωδών πλαστικών στην Κοινότητα θα ελαχιστοποιήσει τη χρήση των ουσιών που τελούν υπό έλεγχο και θα θα πραγματοποιήσει τις μειώσεις που αναφέρονται στο σημείο 1.2.  2. Να καταβάλουν κάθε προσπάθεια, ώστε να εξασφαλίσουν ότι οι βιομηχανικοί κλάδοι τους οποίους εκπροσωπούν θα ελαχιστοποιήσουν τη χρήση των ουσιών που τελούν υπό έλεγχο και θα πραγματοποιήσουν τις μειώσεις που αναφέρονται στο παράρτημα ΙΙ.  3. Να υποβάλλουν στην Επιτροπή ετήσια έκθεση σχετικά με την πρόοδο που έχει επιτευχθεί στους στόχους μείωσης που απαριθμούνται στο παράρτημα ΙΙ συνοδευόμενη, όπου αυτό είναι δυνατό, από στατιστικές αρχίζοντας από το 1989.  ΙΙΙ. Προς τους παραγωγούς πρώτων υλών για τα αφρώδη πλαστικά, όπου χρησιμοποιούνται πλήρως οι αλογονωμένοι χλωροφθοράνθρακες του παραρτήματος Ι, οι οποίοι χρησιμοποιούνται ως αέρια εμφυσήσεως, καθώς και προς τους παραγωγούς αυτούς των αερίων εμφυσήσεως (προωθητικά) και τις ενώσεις και των δύο αυτών βιομηχανικών κλάδων που περιλαμβάνονται στο παράρτημα IV:  1. Να συνεχίσουν την ανάπτυξη υλικών, μεθόδων συνθέσεως και τεχνολογίας για την παραγωγή σε εμπορική κλίμακα αφρωδών πλαστικών, με μειωμένη χρήση των ουσιών που απαριθμούνται στο παράρτημα Ι και να προωθήσουν τη χρησιμοποίηση των υλικών αυτών, τις μεθόδους συνθέσεως και τις τεχνολογίες για την παραγωγή των αφρωδών πλαστικών.  2. Να συνεχίσουν τα προγράμματα έρευνας και ανάπτυξης τα οποία αποβλέπουν στη δημιουργία περιβαλλοντολογικά αποδεκτών υλικών και τεχνολογίας που θα επιτρέψουν την εμπορική παραγωγή αφρωδών πλαστικών χωρίς τη χρησιμοποίηση ουσιών του παραρτήματος Ι.  3. Να υποβάλουν στην Επιτροπή ετήσια έκθεση σχετικά με την τεχνική πρόοδο που έγινε στα σημεία ΙΙΙ.1. και ΙΙΙ.2. συνοδευόμενη, όπου αυτό είναι δυνατό, από στατιστικές, αρχίζοντας από το 1989.  IV. Προς τα κράτη μέλη, να καταβάλουν κάθε δυνατή προσπάθεια ώστε τα αποτελέσματα που θα επιτευχθούν στην επικράτειά τους να συμβάλουν στην επίτευξη των στόχων της συστάσεως.  Βρυξέλλες, 27 Ιουνίου 1990.  Για την Επιτροπή  Carlo RIPA DI MEANA  Μέλος της Επιτροπής  (1) ΕΕ αριθ. L 297 της 31. 10. 1988, σ. 8.  (2) ΕΕ αριθ. L 297 της 31. 10. 1988, σ. 1.  (3) ΕΕ αριθ. C 285 της 9. 11. 1988, σ. 1.  ΠΑΡΑΡΤΗΜΑ Ι  Ουσίες οι οποίες υπάγονται στη σύσταση αυτή  1.2 //  //  // Ουσία   // Δυναμικό μειώσεως  του όζοντος (ODP)   //    //   // CFC-11   // 1,0   // CFC-12   // 1,0   // CFC-113   // 0,8   // CFC-114   // 1,0  // CFC-115   // 0,6   //    //  ΠΑΡΑΡΤΗΜΑ ΙΙ  Βιομηχανία αφρωδών πλαστικών  1.2.3.4 //  //  //  //  // (1)   // (2)   // (3)   // (4)   //    //   //   //   // 1. Κλάδος παραγωγής αφρώδους πολυουραιθάνης   //   //   //   // 1.1. Εύκαμπτο αφρώδες υλικό σε τεμάχια   // 9 692   // - 50 %   // - 50 % (*)   // 1.2. Εύκαμπτο υλικό - χυτευμένο σε τύπους   // 6 550   // - 50 %   // - 80 %   // 1.3. Σκληρό πλαστικό υλικό - οικιακές συσκευές   // 9 250   // - 45 %   // - 50 %   // 1.4. Σκληρό πλαστικό υλικό - κατασκευές/βιομηχανικές χρήσεις   // 27 950   // - 10 %   // - 50 %   // 1.5. Λοιπά   // 6 950   // -25 %   // - 65 %   // 2. Κλάδος παραγωγής εξωθημένου αφρώδους πολυστυρενίου για μονώσεις   //   //   //   // 2.1. Τεμάχια εξωθημένου πολυστυρενίου για μονώσεις   // 7 000   // - 50 %  // - 100 %   // 2.2. Εξωθημένο αφρώδες πολυστυρένιο για συσκευασίες   // 6 000   // - 100 %   // - 100 %   // 3. Αφρώδη υλικά από πολυολεφίνες   // 5 000   // - 50 %   // - 100 %  // 4. Αφρώδη υλικά από φαινόλες   // 1 600   // - 10 %   // - 50 %   //    //   //   //  (1) Διάφοροι κλάδοι της βιομηχανίας αφρωδών πλαστικών.  (2) Μέσες τιμές των χλωροφθορανθράκων που εκτιμάται ότι χρησιμοποιούνται σε κάθε κλάδο στην Ευρωπαϊκή Κοινότητα (1986).  (3) Εκτιμώμενα ποσοστά μεταβολών στη χρησιμοποίηση χλωροφθορανθράκων έως τα τέλη του 1991, με βάση την κατανάλωση του 1986.  (4) Εκτιμώμενα ποσοστά μεταβολών στη χρήση χλωροφθορανθράκων έως τα τέλη του 1993, με βάση την κατανάλωση του 1986.  (*) Η βιομηχανία δήλωσε ότι μεγαλύτερη μείωση αναμένεται να επιτευχθεί έως το 1993, αλλά ότι δεν είναι δυνατό να καθοριστούν ακριβή ποσοστά.  ΠΑΡΑΡΤΗΜΑ ΙΙΙ  Ευρωπαϊκές ομοσπονδίες οι οποίες αντιπροσωπεύουν κλάδους της βιομηχανίας αφρωδών πλαστικών  1.2 // 1. BING:   // Federation of European Rigid Polyurethane Foam Associations.   // 2. CECED:   // European Committee of Manufacturers of Electrical Domestic Equipment.  // 3. EPFA:   // European Phenolic Foam Association.  4. European Quality Assurance Association of Expanded Polystyrene Foam Manufacturers.  1.2 // 5. EUROPUR:   // European Association of Flexible Polyurethane Foam Blocks Manufacturers.   // 6. EUTRAPLAST:  // Committee of Western European Plastics Converters Associations.   // 7. EXIBA:   // European Extruded Polystyrene Insulation Board Associations.   // 8. PANAMA International:  // Panel Manufacturers International Association.  ΠΑΡΑΡΤΗΜΑ IV  Ενώσεις παραγωγών πρώτων υλών για τη βιομηχανία αφρωδών πλαστικών  1.2 // 1. EFCTC:   // European Fluorocarbon Technical Committee.   // 2. ISOPA:   // European Isocyanate Producers Association.   // 3. EPFA:   // European Phenolic Foam Association.